Balateli ba Inthaneteng ba tsebahala hore ho bonolo haholo ho e sebelisa. O ka fumana balateli ba bangata ka tefo e nyane. Ke habohlokoa! Tharollo e nang le metsi a nang le lithethefatsi "Enrofloxacin" bakeng sa likhoho le linonyana tse ling e lokisetsoa letsatsi le leng le le leng. 23 Dafida yena o be a tšofetše+ e bile a khoše matšatši a bophelo, ka gona a bea Solomone+ morwa wa gagwe go ba kgoši ya Isiraele. 2 A kgoboketša dikgošana+ ka moka tša Isiraele le baperisita+ gotee le Balefi.+ 3 Balefi ba be ba balwa go tloga ka ba nywaga e masometharo go ya godimo;+ palo ya bona ge ba balwa ka o tee ka o tee, go balwa motho yo mongwe le yo mongwe, ya ba ba dikete tše masometharo-seswai (38 000). 4 Go bona ba go be go na le ba dikete tše masomepedi-nne (24 000) bao ba bego ba šoma go okamela modiro wa ntlo ya Jehofa; bao ba bego ba šoma e le bahlankedi+ le baahlodi+ e be e le ba dikete tše tshelelago (6 000); 5 ba dikete tše nne (4 000) e le baletakgoro+ gomme ba bangwe ba dikete tše nne (4 000) e le ba go tumiša+ Jehofa ka diletšo+ tšeo Dafida a boletšego ka tšona a re: “Ke di diretše go tumiša Modimo.” 6 Ke moka Dafida a arola+ barwa ba Lefi+ go ya ka dihlopha tša bona, e lego Gerishone, Kohathe le Merari. 7 Go Bagerishone ya ba Ladana le Shimei. 8 Barwa ba Ladana e be e le Jehiele+ yo e bego e le hlogo, Sethama le Joele,+ e le ba bararo. 9 Barwa ba Shimei e be e le Shelomotha, Hasiele le Harane, e le ba bararo. Ba e be e le matona a dihlogo tša malapa a moloko wa Ladana. 10 Barwa ba Shimei e be e le Jahathe, Tsina,* Jeushi le Beria. Ba bane ba e be e le barwa ba Shimei. 11 Jahathe ya ba hlogo gomme wa bobedi ya ba Tsisa. Ge e le Jeushi le Beria ba be ba se na barwa ba bantši; ka gona ya ba ba lešika la botatago bona+ gomme ba wela legorong letee. 12 Barwa ba Kohathe+ e be e le Amorama, Itsehara,+ Heburone+ le Usiele,+ e le ba bane. 13 Barwa ba Amorama e be e le Arone+ le Moshe.+ Eupša Arone o ile a hlaolwa+ gore a kgethagatše Sekgethwakgethwa,+ yena le barwa ba gagwe go iša mehleng ya neng le neng, gore ba thuntšhe muši wa dihlabelo+ pele ga Jehofa, ba mo hlankele+ le go šegofatša+ ka leina la gagwe go iša mehleng ya neng le neng. 14 Ge e le Moshe monna wa Modimo wa therešo,+ yena barwa ba gagwe ba ile ba balelwa gare ga moloko wa Balefi.+ 15 Barwa ba Moshe e be e le Gerishome+ le Eliesere.+ 16 Shebuele*+ yo e bego e le hlogo e be e le morwa wa Gerishome. 17 Rehabia+ yo e bego e le hlogo e be e le morwa wa Eliesere; Eliesere yena o be a se na barwa ba bangwe, eupša barwa ba Rehabia e be e le ba bantši ka go fetišiša. 18 Shelomithe+ yo e bego e le hlogo e be e le morwa wa Itsehara.+ 19 Barwa ba Heburone e be e le Jeria yo e bego e le hlogo, wa bobedi e le Amaria, wa boraro e le Jahasiele gomme wa bone e le Jekameama.+ 20 Barwa ba Usiele+ e be e le Mika yo e bego e le hlogo gomme wa bobedi e le Isishia. 21 Barwa ba Merari+ e be e le Maheli le Mushi.+ Barwa ba Maheli e be e le Eleasara+ le Kishe. 22 Eupša Eleasara o ile a hwa; yena o be a se na barwa eupša a na le barwedi. Ka gona barwa ba Kishe bao e lego dikgaetšedi tša bona ba ile ba ba nyala ya ba basadi ba bona.+ 23 Barwa ba Mushi e be e le Maheli, Edere le Jeremothe,+ e le ba bararo. 24 Ba e be e le barwa ba Balefi go ya ka malapa a botatago bona,+ ona matona a dihlogo tša meloko ya botatago bona go ya ka bao ba hlaotšwego, go etša ge ba be ba ngwadišitšwe ka maina a bona, ba balwa ka o tee ka o tee, bona badiri ba modiro wa go hlankela+ ntlong ya Jehofa, gomme ba balwa go tloga ka ba nywaga e masomepedi go ya godimo.+ 25 Gobane Dafida o be a itše: “Jehofa Modimo wa Isiraele o khutšišitše setšhaba sa gagwe+ gomme o tla dula Jerusalema go iša mehleng ya neng le neng.+ 26 Le gona Balefi ba ka se sa rwala taberenakele goba dibjana le ge e le dife tša yona tšeo di dirišwago borapeding.”+ 27 Go ya ka mantšu a mafelelo+ a Dafida, yeo e be e le palo ya barwa ba Lefi go tloga ka ba nywaga e masomepedi go ya godimo. 28 Modiro wa bona e be e le go thuša barwa ba Arone+ ge ba hlankela ntlong ya Jehofa ba šoma malapeng,+ diphapošing tša go jela,+ ba sekiša selo se sengwe le se sengwe se sekgethwa+ le ge ba hlankela modirong wa ntlo ya Modimo wa therešo, 29 ba thuša le ka dinkgwa tša go hlatlaganywa,+ bupi bja mathume+ bja sebego sa mabele, diphaphatha tše di sa omelwago,+ dinkgwa tša go gadikwa paneng,+ hlama e dubilwego+ gotee le ka go ela dilo ka moka tše di sa lekanego ka bontši le ka bogolo;+ 30 le ka go ema+ mesong e mengwe le e mengwe+ gore ba leboge+ le go tumiša+ Jehofa, le go dira se se swanago mantšiboa; 31 e bile ba be ba thuša le ka go direla Jehofa dihlabelo ka moka tša go fišwa ka disabatha,+ dikgweding tše mpsha+ le dinakong tša menyanya,+ go ya ka seo se bego se ngwadilwe molaong, gomme ba dira bjalo ka mehla pele ga Jehofa. 32 Ba be ba ela hloko gore tente ya kopano e a letwa,+ gore lefelo le lekgethwa le a letwa+ le gore bana babo bona bao e lego barwa ba Arone ba a letwa ge ba hlankela ntlong ya Jehofa.+